கேள்வி: அம்ரித்பால் சிங் - செயற்பாடுகள் குறித்து விரிவாக சொல்லுங்கள்.
பதில்: 25 செப்டம்பர் 2022 அன்று அனந்த்பூர் சாஹிப் நடைபெற்ற பெரிய அளவிலான கூட்டத்தில் அம்ரித்பால் சிங் தனது முதல் சொற்பொழிவை ஆற்றி தனது இருப்பை சீக்கியர்களிடத்தில் வெளிப்படுத்திக் கொண்டார். பின்னர் அமிர்தசரஸ் நகரத்திலிருந்து பஞ்சாப் முழுவதும் தனது இயக்கச் சுற்றுப்பயணத்தை மேற்கொண்டார்.
கேள்வி: அம்ரித்பால் சிங் - சர்ச்சைகள் குறித்து விரிவாக சொல்லுங்கள்.
பதில்: அக்டோபர் 2022-இல் அம்ரித்பால் சிங் யேசு கிறிஸ்து பேசிய பேச்சு சர்ச்சைக்கு இடமானது. அம்ரித்பால் சிங் 12ம் வகுப்பு வரை மட்டுமே படித்தவர் என்றும், பஞ்சாப் மற்றும் விவசாயம் குறித்து ஏதும் அறியாதவர் என்றும் பாரதிய கிசான் ஒன்றியத்தின் தலைவர் ஜோகிந்தர் சிங் உக்கிரகான் குற்றம் சாட்டினார். மேலும் அம்ரித்பால் சிங் தன்னை பகத் சிங்குடன் தொடர்புறுத்தி பேசிக்கொண்டார். 2 அக்டோபர் 2022 அன்று சிவ சேனா தலைவர் தாக்கரே, ஜர்னையில் சிங் பிந்தரன்வாலா போன்று பிரிவினைவாத நடவடிக்கைகளில் ஈடுபடும் அம்ரித்பால் சிங் மீது இந்திய அரசு நடவடிக்கை எடுக்க கோரிக்கை வைத்தார். காலிஸ்தான் பிரிவினை பேச்சிற்காக 7 அக்டோபர் 2022 அன்று அம்ரித்பால் சிங்கின் டுவிட்டர் கணக்கு முடக்கப்பட்டது. அம்ரித்பால் சிங்கின் பிரிவினைவாத நடவடிக்கைகளை கண்காணிக்குமாறு பஞ்சாப் மாநில அரசை இந்திய உள்துறை அமைச்சகம் கேட்டுக்கொண்டது. டிசம்பர் 2022-இல் சிங்கின் இன்ஸ்ட்டாகிராம் உலகம் முழுவதுமாக முடக்கப்பட்டது. பிப்ரவரி 2023 இறுதியில் சிங்கின் கூட்டாளியான லவ்பிரீத் சிங்கை அஜ்னலா காவல் நிலைய அதிகாரிகள் கைது அடைத்து வைத்திருந்தனர். இதனால் சிங்கின் ஆதரவாளர்கள் கத்தி, ஈட்டி, துப்பாக்கி போன்ற ஆயுதங்களுடன் காவல்துறையினரை மிரட்டி லவ்பிரீத்தை விடுவித்தனர். மேலும் காவல்துறையினர் லவ்பிரீத் சிங்கை தவறுதலாக கைது செய்தற்காக அம்ரித்பால் சிங் ஆதராவளர்களிடம் மன்னிப்பும் கேட்டுக் கொண்டனர்.[https://www.bbc.com/tamil/articles/cy6j2ggpqy9o 'நான் இந்தியன் இல்லை' - இந்தியாவுக்கு அச்சத்தை விளைவிக்கும் இந்த மத போதகர் யார்?][https://indianexpress.com/article/explained/waris-punjab-de-deep-sidhu-amritpal-singh-8464095/ Waris Punjab De: What is the mission of this outfit, floated by Deep Sidhu and now led by Amritpal Singh?]
கேள்வி: அம்ரித்பால் சிங் - கைது பற்றி நீங்கள் என்ன அறிந்துள்ளீர்கள்?
பதில்: தனி நாடு கோரும் காலிஸ்தான் இயக்கம் ஆதரவாளரான அம்ரித்பால் சிங்கை 23 ஏப்ரல் 2023 அன்று காவல்துறையினர் மோகா மாவட்டம் ரோட் கிராமத்தில் வைத்து கைது செய்ததும், பட்டிண்டா விமானப்படை தளத்திற்கு அழைத்துச் சென்று, பின்னர் அங்கிருந்து அசாம் மாநிலத்தின் திப்ருகார் நகரத்திற்கு அழைத்து சென்று சிறையில் அடைத்தனர்.[https://www.dinamalar.com/news_detail.asp?id=3301819 காலிஸ்தான் பிரிவினைவாத தலைவர் அம்ரித்பால் சிங் கைது: அசாம் சிறையில் அடைப்பு][https://www.bbc.com/tamil/articles/czkx4gd7e20o 'காலிஸ்தான்' அம்ரித்பால் சிங் கைது] நடிகர் தீப் சிங் சித்து தொடங்கப்பட்ட வாரிஸ் பஞ்சாப் தே தலைமை பொறுப்பில் அம்ரித்பால் சிங் உள்ளார் என்பது குறிப்பிடத்தக்கது.